
R E F E R A T   D E   A P R O B A R E
privind alegerea preşedintelui de şedinţă



În conformitate cu prevederile art. 123 alin. (1) din O.U.G. nr. 57/2019 privind Codul administrativ, cu modificările și completările ulterioare, ”După declararea ca legal constituit, consiliul local alege dintre membrii săi, în termenul stabilit prin regulamentul de organizare şi funcţionare a consiliului local, un preşedinte de şedinţă, pe o perioadă de cel mult 3 luni, care conduce şedinţele consiliului şi semnează hotărârile adoptate de acesta. Preşedintele de şedinţă se alege prin vot deschis cu majoritate simplă, prevăzută la art. 5, lit. ee).”
Astfel, ținând cont de prevederile Regulamentului de Organizare şi Funcţionare al Consiliului Local al Municipiului Brad, aprobat prin Hotărârea Consiliului Local nr. 33/2021 şi având  în vedere faptul că doamna consilier local COBORI Gabriela - Sorina,  care a fost alesă în funcţia de preşedinte de şedinţă pentru perioada noiembrie 2025 - ianuarie 2026, își epuizează mandatul, se impune adoptarea unei noi hotărâri privind alegerea unui preşedinte de şedinţă pentru un mandat de 3 luni, începând cu luna februarie 2026.
În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
	În susţinerea propunerii mele invoc prevederile art. 123, art. 129 alin. (1) şi ale art. 139 alin. (3) lit. i) din O.U.G. nr. 57/2019 privind Codul administrativ, cu modificările și completările ulterioare.

